Ο **Μαρκ Ντάγκλας Σάλιερς** (αγγλικά: *Marc Douglas Salyers*, γενν. στις 28 Φεβρουαρίου 1979) είναι Αμερικανός πρώην επαγγελματίας καλαθοσφαιριστής, ο οποίος αγωνιζόταν ως σμολ φόργουορντ/παόυερ φόργουορντ.

Κολεγιακή σταδιοδρομία
----------------------

Ο Σάλιερς έπαιξε κολεγιακή καλαθοσφαίριση στο Πανεπιστήμιο Σάμφορντ με τους Σάμφορντ Μπούλντογκς από το 1997 έως το 2001. Στην τελευταία σεζόν του, είχε μέσο όρο 17,2 πόντους ανά αγώνα.

Επαγγελματική σταδιοδρομία
--------------------------

Ο Σάλιερς έπαιξε τα πρώτα δύο επαγγελματικά του χρόνια με την Τσιμπέρλο Νοβάρα της ιταλικής Σέριε Α2. 

Για τη σεζόν 2003–04, μετακόμισε στην Τουρκία και υπέγραψε με την Ογιάκ Ρενό. Ήταν ο κορυφαίος σκόρερ της σεζόν 2003-04 TBL, με μέσο όρο 25,3 πόντους ανά αγώνα. Τον Απρίλιο του 2004, μετακόμισε για το υπόλοιπο της σεζόν στην Ελάν Μπεαρναί Πω-Λακ-Ορτέζ, την οποία βοήθησε να κερδίσει το Πρωτάθλημα Γαλλίας της σεζόν 2003-04.

Για την σεζόν 2004–05, επέστρεψε στην Τουρκία και υπέγραψε με τη Φενέρμπαχτσε. Είχε μέσο όρο 16,6 πόντους σε 19 αγώνες στο EuroChallenge και βοήθησε την ομάδα να φτάσει στους ημιτελικούς της διοργάνωσης.

Κατά τη διάρκεια της σεζόν 2005–06, ο Σάλιερς έπαιξε για τέσσερις ομάδες, τη γαλλική Γκραβελίν-Ντανκέρκ, τη γερμανική ΜΓ Λάιταρσοφεν, τη νοτιοκορεάτικη Μπουσάν ΚΤ Σόνικμπουμ και την ιταλική Μοντεκατινιτέρμε Μπάσκετμπολ. 

Το καλοκαίρι του 2006, επέστρεψε στη Γαλλία και υπέγραψε με την Κοράλ Ροάν Μπασκέτ. Στην πρώτη του σεζόν με τη Ροάν, τη βοήθησε να κερδίσει τους τίτλους του Πρωταθλήματος Γαλλίας και του Σεμαίν ντεζ Ας, κερδίζοντας το βραβείο του Πολυτιμότερου Παίκτη και στις δύο περιπτώσεις. Στη δεύτερη σεζόν του με τη Ροάν, είχε εντυπωσιακή επίδοση στην Ευρωλίγκα. Στις 14 Νοεμβρίου 2007, σημείωσε 40 πόντους εναντίον της πρώην ομάδας του, Φενέρμπαχτσε, κατά τη διάρκεια ενός αγώνα της Ευρωλίγκα. Για τις επιδόσεις του κατά τη διάρκεια της σεζόν, του απονεμήθηκε το Βραβείο Κορυφαίου Σκόρερ της Ευρωλίγκα «Αλφόνσο Φορντ».

Στις 6 Ιουλίου 2008, ο Σάλιερς υπέγραψε με την ουκρανική Αζοβμάς Μαριούπολ. Τα οικονομικά προβλήματα της Αζοβμάς τον ανάγκασαν να φύγει κατά τη διάρκεια της σεζόν. Ως παίκτης της Αζοβμάς, είχε κατά μέσο όρο 11,8 πόντους και 4,5 ριμπάουντ σε 12 αγώνες του Πρωταθλήματος Ουκρανίας.

Στις 18 Ιουλίου 2009, ο Σάλιερς υπέγραψε με την Λε Μαν Σαρτ για τη σεζόν 2009-10.

Στις 28 Ιουλίου 2010, υπέγραψε με την ιταλική Αντζέλικο Μπιέλα για τη σεζόν 2010-11. Σε 30 αγώνες, είχε μέσο όρο 11,1 πόντους και 4,6 ριμπάουντ.

Τη σεζόν 2011–12, ο Σάλιερς ξεκίνησε να παίζει με την γεωργιανή ΜΚ Σουκούμι στον προκριματικό γύρο του FIBA EuroChallenge. Το Νοέμβριο του 2011, υπέγραψε με την Τράμπζονσπορ, από την οποία αποχώρησε αφού εμφανίστηκε σε επτά αγώνες. 

Τον Αύγουστο του 2012, υπέγραψε με την λιβανέζικη Αλ Μουταχέντ Τρίπολης για τη σεζόν 2012–13.

Στις 23 Οκτωβρίου 2013, ο Σάλιερς υπέγραψε με τη γαλλική Λε Αβρ. Στις 29 Νοεμβρίου 2013, αποχώρησε από τη Λε Αβρ, αφού εμφανίστηκε σε τρεις μόνο αγώνες. Στις 30 Δεκεμβρίου 2013, υπέγραψε με την ΜΚ Ορσί της LNB Pro B για το υπόλοιπο της σεζόν.

Παραπομπές
----------

1. ↑  *RealGM*. 1798. Ανακτήθηκε στις 4  Απριλίου 2022.
2. ↑  College stats at sports-reference.com
3. ↑  «Turkish Basketball League History».
4. ↑  «Elan Béarnais Pau-Lacq-Orthez – Champion de France 2004».
5. ↑  «Marc Salyers – FIBA Europe League Men (2005) – FIBA Europe».
6. ↑  «Chorale Roanne vs. Fenerbahce Ulker – Game».
7. ↑  «Alphonso Ford Top Scorer: Marc Salyers, Roanne».
8. ↑  «Azovmash adds Salyers, Capin, Serapinas».
9. ↑  «Marc Salyers is looking for a team».
10. ↑  «Le Mans lands former Ford Trophy winner Salyers».
11. ↑  «Biella signs Marc Salyers and Goran Jurak».
12. ↑  «Legabasket». Αρχειοθετήθηκε από το πρωτότυπο στις 28 Ιανουαρίου 2021. Ανακτήθηκε στις 29 Μαΐου 2020.
13. ↑  «Sokhumi Clinch Big First Leg Win – EuroChallenge (2012) – FIBA Europe».
14. ↑  «Marc Salyers Trabzonspor'da».
15. ↑  «Marc Salyers returns to action and will play in Lebanon». Sportando.net. 16 Σεπτεμβρίου 2012. Ανακτήθηκε στις 31 Μαρτίου 2013.
16. ↑  «Le Havre announced Marc Salyers». Sportando.net. Ανακτήθηκε στις 23 Οκτωβρίου 2013.
17. ↑  «Marc Salyers, Le Havre part ways». Sportando.net. 29 Νοεμβρίου 2013.. Ανακτήθηκε στις 9 Δεκεμβρίου 2013.
18. ↑  «Marc Salyers signs with Orchies in French Pro B». *Sportando.net*.. Ανακτήθηκε στις 30 Δεκεμβρίου 2013.

Εξωτερικοί σύνδεσμοι
--------------------

* Προφίλ στο Euroleague.net
* Προφίλ στο Eurobasket.com
* Προφίλ στο FIBA.com Αρχειοθετήθηκε 2016-06-10 στο Wayback Machine.
* Προφίλ στην LNB Pro A (γαλλικά)
* Προφίλ στο TBLStat.net